OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-07-22)

Investitsiya loyihalari hujjatlarini ishlab chiqish, ekspertizadan oʻtkazish va tasdiqlash mexanizmini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin. 1. Vazirlar Mahkamasining 2006-yil 1-dekabrdagi 247-son qarori bilan tasdiqlangan Oʻzbekiston Respublikasi Tashqi iqtisodiy aloqalar, investitsiyalar va savdo vazirligi huzuridagi Idoralararo ekspertlar kengashi tomonidan yengil sanoat korxonalarini qurish, qayta ixtisoslashtirish va modernizatsiya qilish boʻyicha takliflarni koʻrib chiqish tartibi toʻgʻrisida nizomda: a) 9-bandning oʻn toʻrtinchi xatboshi quyidagi tahrirda bayon qilinsin: “Ekspertlar kengashi tashabbuskor taklifining tasdiqlangan mezonlarga muvofiqligini oʻrganib hamda ishchi organning dastlabki bahosi natijalarini koʻrib chiqib oʻn ish kuni mobaynida bundan keyin ishlab chiqishning maqsadga muvofiqligi toʻgʻrisida rasmiy xulosa beradi”; b) 10-bandning ikkinchi xatboshi quyidagi mazmundagi ikkinchi va uchinchi xatboshi bilan almashtirilsin: “Loyihalarning texnik-iqtisodiy asoslashini ishlab chiqish Ekspertlar kengashi tomonidan tasdiqlanadigan yengil sanoat korxonalarini qurish, qayta ixtisoslashtirish va modernizatsiya qilish loyihalarini tanlab olish boʻyicha mezonlar asosida amalga oshiriladi. Vazirlar Mahkamasining 2007-yil 7-iyundagi 110-son qarori bilan tasdiqlangan Investitsiya loyihalari hujjatlarini ishlab chiqish, ekspertizadan oʻtkazish va tasdiqlash tartibi toʻgʻrisidagi nizomning 1-bandida nazarda tutilgan tegishli talablarga muvofiq boʻlgan loyihalar boʻyicha loyihalarning texnik-iqtisodiy asoslashini ishlab chiqish va ekspertizadan oʻtkazish koʻrsatib oʻtilgan nizomning IV boʻlimiga muvofiq amalga oshiriladi”; v) 11-bandda: birinchi xatboshi quyidagi tahrirda bayon qilinsin: “Loyihaning texnik-iqtisodiy asoslashi ekspertizadan oʻtkazish uchun “Oʻzbekyengilsanoat” davlat-aksiyadorlik kompaniyasiga beriladi. Loyihaning texnik-iqtisodiy asoslashini “Oʻzbekyengilsanoat” davlat-aksiyadorlik kompaniyasida ekspertizadan oʻtkazish loyiha boʻyicha qabul qilingan texnologik yechimni (foydalaniladigan texnologiyalar darajasi, asbob-uskunalarning — texnologik jarayonning tavsiya etilayotgan zanjirining kompleksliligi, yuqori sifatli va keng turdagi mahsulotlar ishlab chiqarishni tashkil etish imkoniyati, xalqaro standartlarga muvofiq boʻlgan sifatni boshqarish tizimining mavjudligi, xomashyo bazasi bilan taʼminlanganlik, shuningdek umuman tarmoq boʻyicha loyihani amalga oshirishning kompleksliligi) baholash yuzasidan ikki hafta muddatda amalga oshiriladi. Loyihaning texnik-iqtisodiy asoslashini “Oʻzbekyengilsanoat” davlat-aksiyadorlik kompaniyasida ekspertizadan oʻtkazish natijalariga koʻra tashabbuskor uni koʻrib chiqish uchun Ekspertlar kengashiga kiritadi”; uchinchi xatboshi quyidagi tahrirda bayon qilinsin: “Oʻzbekyengilsanoat” davlat-aksiyadorlik kompaniyasining texnik-iqtisodiy asoslash yuzasidan ekspert xulosasi”; yettinchi xatboshi quyidagi tahrirda bayon qilinsin: “Loyiha tashabbuskori “Oʻzbekyengilsanoat” davlat-aksiyadorlik kompaniyasi xulosasiga rozi boʻlmagan taqdirda Ekspertlar kengashiga asoslangan eʼtirozni taqdim etish huquqiga ega. Ekspertlar kengashi loyihaning texnik-iqtisodiy asoslashini “Oʻzbekyengilsanoat” davlat-aksiyadorlik kompaniyasi xulosalarini, shuningdek loyiha tashabbuskori fikrini hisobga olgan holda koʻrib chiqadi va tegishli qaror qabul qiladi”; g) 14-bandning “v” kichik bandidagi “loyihaning texnik-iqtisodiy asoslashi boʻyicha bir yoki bir nechta vakolatli ekspertiza organlarining salbiy xulosasi mavjud boʻlgan taqdirda” soʻzlari chiqarib tashlansin; d) 15-bandning ikkinchi xatboshi chiqarib tashlansin; e) 16-band quyidagi tahrirda bayon qilinsin: “16. Loyihaning texnik-iqtisodiy asoslashi boʻyicha Ekspertlar kengashining ijobiy qarori loyihaning texnik-iqtisodiy asoslashida nazarda tutilgan shartlar, talablar va parametrlarga muvofiq loyihani kelgusida amalga oshirish uchun asos hisoblanadi. Ushbu Nizomning 10-bandi uchinchi xatboshida nazarda tutilgan loyihalarning texnik-iqtisodiy asoslashini tasdiqlash loyihaning texnik-iqtisodiy asoslashi boʻyicha Ekspertlar kengashining ijobiy qarori olingandan keyin Vazirlar Mahkamasining 2007-yil 7-iyundagi 110-son qarori bilan tasdiqlangan Investitsiya loyihalari hujjatlarini ishlab chiqish, ekspertizadan oʻtkazish va tasdiqlash tartibi toʻgʻrisidagi nizomning IV boʻlimiga muvofiq amalga oshiriladi”.